Amt Horborg

Dat **Amt Horborg** weer en Verwaltungsrebeed in dat Förstendom Lümborg un in dat Königriek Hannover mit Seet op Slott Horborg binnen de Landdrostie Lümborg. De Stadt Horborg, in de dat Slott Horborg weer, weer aver egenstännig un hett nich to dat Amt tohöört.

To dat Amt Horborg hett groff dat Rebeed von den hüdigen Bezirk Horborg in Hamborg un in Neddersassen dat Rebeed von de Samtgemenen Hullnst un Töst un de Gemenen Vosshusen, Bookholt un Rosengoorn tohöört.

Dat Leid över dat Amt harr bet 1867 en Amtmann, de twete Beamte weer bet 1816 de Amtsschriever. In de Prüßentied na 1867 hett de eerste Beamte Amtshauptmann heten.

## Geografie

In’n Noorden von dat Amt legen dat Amt Mesborg, dat Gericht Francop, de hambörgschen Öörd Moorborg, Finkwarder un Waltershoff, de Stadt Horborg un dat Amt Willemsborg, in’n Noordoosten de hambörgsche Oort Moorwarder un dat hambörgsche Amt Bardörp, in’n Oosten un Süden dat Amt Winsen, in’n Süüdwesten dat Amt Rodenborg un in’n Westen dat Amt Zeven (Stand 1848).

## Bet 1852

1848 weer dat Amt so 504,97 km² groot.

1810 hett Frankriek ünner Napoleon dat Amt innahmen. In disse Franzosentied hett dat toeerst bet to’n 31. Dezember 1810 to dat Departement von de Nedderelv in dat Königriek Westfalen höört un denn to dat Departement von de Elvmünnen un direkt to Frankriek. Horborg weer in disse Tied de Seet von den Kanton Horborg. 1814 müssen de Franzosen dat Amt denn opgeven un de ole Stand is wedderkamen.

To’n 1. August 1825 is dat Gericht Lauenbrüch, över dat de Familie von Bothmer as Herrn von dat Good Lauenbrüch de Gerichtsborkeit harrn, oplööst un Deel von de Vaagdie Töst in dat Amt Horborg worrn.

To’n 1. Mai 1847 hett dat Amt Horborg den lütten Elvsand Blomensand in’n Reiherstieg an dat Amt Willemsborg afgeven.

### Öörd Stand 1848

Öörd ahn egen Nummer hebbt to de Buurschop von dat Dörp mit bihöört, ünner dat se ünnerstaht, un weren dormit nich kumplett egenstännig.

## 1852–1859

Dat Amt Horborg is bi de Verwaltungs- un Justizreform an’n 1. Oktober 1852 in dat Königriek Hannover denn düüdlich lütter worrn. Dat Amt Hittfeld is ut dat Amt Horborg rutlööst worrn, dat Amt Mesborg hett de Vaagdie Töst övernahmen un dat Amt Winsen den hannöverschen Deel von Karkwarder. Von dat ole Amt Horborg sünd blots de Gemenen Oolwarder, Finkwarder, Lauenbrook, Bullenhuus, Hössen, Neeland, Over, Slottbezirk Horborg, Freeswardermoor, Groot Moor, Good Moor un Lütt Moor bleven.

As Gericht för dat Amt is to’n 1. Oktober 1852 dat Amtsgericht Horborg inricht worrn.

## 1859–1885

1859 bi de nächste Verwaltungsreform sünd de Ämter Horborg, Hittfeld un Willemsborg tohoopleggt worrn.

Nadem dat Königriek Hannover 1866 an Prüßen kamen is, sünd 1867 Stüürkreise in de ne’e Provinz Hannover inricht worrn. Dat Amt hett denn to’n Stüürkreis Horborg tohöört.

## Na 1885

Bi de Verwaltungsreform in Prüßen to’n 1. April 1885 is dat Amt Horborg oplööst worrn un dor is tohoop mit dat Amt Töst de Kreis Horborg von worrn.

## Inwahnertall

## Amtlüüd

* 1629–1641: Dietrich Elvendahl
* 1692–1713: Joachim Grupen

* –1770: August Theodor Harding
* 1770–1781: Johann Georg Brandes
* 1781–1785: Samuel Jordan
* 1785–1790: Georg Gerhard Lueder
* 1790–1804: Johann Conrad Süllow
* 1804–1810: Georg Erich Hüpeden
* ~1819: Georg Ludwig Wilhelm von Reiche
* 1831–1834: August Wilhelm Carl Joachim Otto Wyneken
* 1835–1838: Claus von der Decken
* 1838–1843: Wilhelm von Hodenberg
* 1842–1845: Eduard Christian von Lütcken
* 1846–1858: Eberhard Christian Compe
* 1859–1868: August Neubourg
* 1868–1884: Ernst von der Osten
* 1884–31. März 1885: Bernhard von Goeschen

Landdrosten (siet 1717; tostännig för de Ämter Horborg, Winsen, Willemsborg un Mesborg):
* ~1720: Georg Friedrich von Spörcken
* –1729: Hans Otto von Bülow
* 1729–: Georg Wilhelm Helwig Sinold von Schütz
* 1737–1752: Werner Adolph Gottlieb von Spörcken
* 1752–1765: Friedrich von der Schulenburg
* 1766–1774: Otto von Münchhausen
* 1774–1777: Wilken Christoph Ludwig von Behr
* ~1795: Friedrich Ludwig August von dem Bussche
* 1800–1830: Detlef Barthold von Schrader
* 1842–1845: Eduard Christian von Lütcken

### Amtsschrievers

* 1781–1787: Johann Gottlieb Jacobi
* 1802–: Friedrich August Urban Stock

## Footnoten